ที่ นร 1008/ว 18 สํานักงาน ก.พ.ถนนพิษณุโลก กทม. 103002 กรกฎาคม 2552 เรื่อง หลักเกณฑ์และวิธีการคัดเลือกบุคคลให้ได้รับเงินเพิ่มสําหรับตําแหน่งที่มีเหตุพิเศษตําแหน่งนิติกร (พ.ต.ก.)เรียน (เวียนกระทรวง กรม และจังหวัด)อ้างถึง หนังสือสํานักงาน ก.พ. ที่ นร 1008 / ว 14 ลงวันที่ 24 เมษายน 2552สิ่งที่ส่งมาด้วย ตัวอย่างแบบประเมินคุณลักษณะของบุคคลอื่นๆ - ตามหนังสือที่อ้างถึง อ.ก.พ.วิสามัญเฉพาะกิจเกี่ยวกับการรับรองมาตรฐานนักกฎหมายภาครัฐได้กําหนดหลักเกณฑ์และวิธีการคัดเลือกบุคคลให้ได้รับเงินเพิ่มสําหรับตําแหน่งที่มีเหตุพิเศษ ตําแหน่งนิติกร (พ.ต.ก.) ตามระเบียบ ก.พ. ว่าด้วยเงินเพิ่มสําหรับตําแหน่งที่มีเหตุพิเศษของข้าราชการพลเรือน พ.ศ. 2552 และประกาศ ก.พ. เรื่อง กําหนดตําแหน่งและเงินเพิ่มสําหรับตําแหน่งที่มีเหตุพิเศษของข้าราชการพลเรือน พ.ศ. 2552 มาเพื่อถือปฏิบัติ ความแจ้งแล้ว นั้น บัดนี้ อ.ก.พ.วิสามัญเฉพาะกิจเกี่ยวกับการรับรองมาตรฐานนักกฎหมายภาครัฐพิจารณาแล้ว เห็นว่า เพื่อให้ส่วนราชการสามารถดําเนินการคัดเลือกบุคคลให้ได้รับเงินเพิ่มสําหรับตําแหน่งที่มีเหตุพิเศษ ตําแหน่งนิติกร (พ.ต.ก.) อย่างราบรื่น มีประสิทธิภาพและเกิดประสิทธิผล จึงมีมติให้ปรับปรุงหลักเกณฑ์และวิธีการคัดเลือกบุคคลให้ได้รับเงินเพิ่มสําหรับตําแหน่งที่มีเหตุพิเศษ ตําแหน่งนิติกร (พ.ต.ก.) บางประการ ดังต่อไปนี้ 1. ให้ยกเลิกหลักเกณฑ์และวิธีการประเมินความรู้ความสามารถของบุคคลในหน้า 5 ข้อ ข) 1.1)และให้ใช้หลักเกณฑ์และวิธีการต่อไปนี้แทน "1.1) ให้ อ.ก.พ.กรม หรือ อ.ก.พ.ส่วนราชการที่มีฐานะเป็นกรมแต่งตั้งคณะกรรมการผู้ทรงคุณวุฒิด้านกฎหมาย ขึ้นมาคณะหนึ่ง รับผิดชอบการประเมินความรู้ความสามารถของผู้ดํารงตําแหน่งนิติกรที่ขอรับ พ.ต.ก. ตามหลักเกณฑ์และวิธีการที่ อ.ก.พ.วิสามัญเฉพาะกิจเกี่ยวกับการรับรองมาตรฐานนักกฎหมายภาครัฐกําหนด จํานวนอย่างน้อย 3 คน ประกอบด้วย (1) ผู้แทน อ.ก.พ.กรม หรือ อ.ก.พ.ส่วนราชการที่มีฐานะเป็นกรมที่ได้รับมอบหมาย (2) ที่ปรึกษาด้านกฎหมายระดับกระทรวง (ตําแหน่งนิติกรทรงคุณวุฒิ)ที่ปรึกษาด้านกฎหมายระดับกรม (ตําแหน่งนิติกรเชี่ยวชาญ) และ/หรือ ผู้เชี่ยวชาญด้านกฎหมายในกรม (ตําแหน่งนิติกรเชี่ยวชาญ) หากกระทรวงหรือกรมดังกล่าวไม่มีตําแหน่งที่ปรึกษาด้านกฎหมาย หรือตําแหน่งผู้เชี่ยวชาญด้านกฎหมายดังกล่าว ให้แต่งตั้งรองหัวหน้าส่วนราชการที่ได้รับมอบหมายให้รับผิดชอบภารกิจด้านกฎหมาย ในกรณีที่ไม่มีบุคคลตามวรรคหนึ่ง ให้แต่งตั้งหัวหน้าส่วนราชการระดับกรม (3) ผู้ทรงคุณวุฒิด้านกฎหมายภายนอกส่วนราชการ ซึ่งมีคุณสมบัติดังต่อไปนี้ (3.1) เป็นหรือเคยเป็นข้าราชการพลเรือนสามัญซึ่งดํารงตําแหน่งประเภทวิชาการไม่ต่ํากว่าระดับเชี่ยวชาญ ตําแหน่งประเภทอํานวยการระดับสูง หรือตําแหน่งประเภทบริหาร หรือเป็นหรือเคยเป็นข้าราชการประเภทอื่นซึ่งดํารงตําแหน่งที่เทียบเท่าตามที่ ก.พ. กําหนด หรือเคยเป็นข้าราชการซึ่งดํารงตําแหน่งไม่ต่ํากว่าระดับ 9 ตามพระราชบัญญัติระเบียบข้าราชการพลเรือน พ.ศ. 2535 หรือเป็นหรือเคยเป็นผู้ดํารงตําแหน่งไม่ต่ํากว่ารองศาสตราจารย์ ในสาขากฎหมายซึ่งรับเงินเดือนในอัตราไม่ต่ํากว่าระดับ 9 หรือเทียบเท่า หรือเป็นผู้ทรงคุณวุฒิด้านกฎหมายในภาคเอกชน และ (3.2) เป็นผู้ที่มีความรู้ ประสบการณ์และความเชี่ยวชาญในงานด้านกฎหมายของส่วนราชการเป็นอย่างดีและเป็นที่ยอมรับในวงการวิชาชีพกฎหมาย และ (3.3) ต้องไม่เป็นข้าราชการพนักงานราชการหรือลูกจ้างในส่วนราชการที่จะได้รับแต่งตั้ง และ (3.4) ต้องไม่เป็นผู้มีส่วนได้ส่วนเสียกับผู้ดํารงตําแหน่งนิติกรที่ขอรับการคัดเลือก หรือส่วนราชการที่จะได้รับแต่งตั้ง (4) หัวหน้าหน่วยงานการเจ้าหน้าที่ เป็นเลขานุการ" 2. เนื่องจากการประเมินคุณลักษณะและพฤติกรรมของบุคคลเพื่อให้ได้รับ พ.ต.ก.ในส่วนที่เกี่ยวกับการกําหนดคุณลักษณะเชิงพฤติกรรมที่คาดหวัง ตัวชี้วัดและเป้าหมายสําหรับการปฏิบัติงานด้านกฎหมาย และการระบุลักษณะของพฤติกรรมที่แสดงออกแต่ละระดับไว้เป็นมาตรฐานยังไม่มีแนวทางที่ อ.ก.พ.กรม หรือ อ.ก.พ.ส่วนราชการที่มีฐานะเป็นกรมสามารถกําหนดได้ จึงให้นําแนวทางการประเมินคุณลักษณะของบุคคลตามหนังสือสํานักงาน ก.พ. ที่ นร 0708.4/ว 16 ลงวันที่ 29 กันยายน 2538 ในส่วนวิธีการประเมินบุคคลซึ่งกําหนดในขั้นตอนที่ 3 ก) ตามตัวอย่างแบบประเมินคุณลักษณะของบุคคลตามสิ่งที่ส่งมาด้วย มาใช้แทนหลักเกณฑ์และวิธีการประเมินคุณลักษณะและพฤติกรรมของบุคคลตามหนังสือสํานักงาน ก.พ. ที่ นร 1008 / ว 14 ลงวันที่ 24 เมษายน 2552 ในหน้า 8 ข้อ 2.1) และ หน้า 15 ข้อ 2.1) เฉพาะในส่วนการกําหนดคุณลักษณะเชิงพฤติกรรมที่คาดหวัง ตัวชี้วัดและเป้าหมายสําหรับการปฏิบัติงานด้านกฎหมาย และการระบุลักษณะของพฤติกรรมที่แสดงออกแต่ละระดับไว้เป็นมาตรฐาน ไปพลางก่อน ทั้งนี้ จนกว่า อ.ก.พ.วิสามัญเฉพาะกิจเกี่ยวกับการรับรองนักกฎหมายภาครัฐจะมีมติเป็นอย่างอื่น จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้วผู้มีอํานาจลงนาม - ขอแสดงความนับถือ (นายปรีชา วัชราภัย)เลขาธิการ ก.พ.อื่นๆ - สํานักพัฒนาระบบจําแนกตําแหน่งและค่าตอบแทนโทร. 0 2547 1000 ต่อ 1984 8100 8101 8119 8121โทรสาร 0 2547 1437